钦定古今图书集成/明伦汇编/氏族典/第106卷 > 裴胄
## 钦定古今图书集成/明伦汇编/氏族典/第106卷 > 裴胄

按《唐书裴漼传》：“漼弟子胄，字引叔，擢明经，佐李抱玉
凤翔幕府。不得意，谢归，更从宣歙观察使陈少游。抱
玉怒，劾贬桐庐尉。时李栖筠观察浙西，取胄为支使。
代宗恶宰相元载怙权，召栖筠为御史大夫，欲以相
栖筠，引胄殿中侍御史。会栖筠卒，胄护丧归洛阳，少
游复表为淮南观察判官。载诛，始拜刑部员外郎，迁”
宣州刺史。杨炎当国，为载复仇，贬汀州司马。迁江西
观察使，拜荆南节度使。是时，方镇争剥下希恩，制重
锦异绫，名“贡奉。”有中使至，即悉公帑市欢。胄待之有
节，献饷直不数金，宴劳止三爵。卒，谥曰成。